RAPORT DE SPECIALITATE
[bookmark: _Hlk48736337]la proiectul de hotărâre privind aprobarea desemnării reprezentanților Consiliului Local al Comunei Șoldanu în Consiliul de Administrație, respectiv în Comisia pentru evaluarea și asigurarea calității constituite în cadrul Şcolii Gimnaziale „Constantin Teodorescu” Șoldanu, pentru anul școlar 2021 - 2022
Subsemnatul, Hulea Traian, Secrtarul general al Comunei Șoldanu, 
Văzând:
· Adresa Școlii Gimnaziale „Constantin Teodorescu” Șoldanu nr. 739 din 13.08.2021, înregistrată la Primăria Comunei Șoldanu cu nr. 4104 din 16.08.2021;
· Proiectul de hotărâre nr. 36 din 24.08.2021 privind aprobarea desemnării reprezentanților Consiliului Local al Comunei Șoldanu în Consiliul de Administrație, respectiv în Comisia pentru evaluarea și asigurarea calității constituite în cadrul Şcolii Gimnaziale „Constantin Teodorescu” Șoldanu, pentru anul școlar 2021 - 2022, 
· Referatul de aprobare nr. 4238 din 24.08.2021, elaborat de Primarul Comunei Șoldanu, prin care se propune desemnarea reprezentanţilor Consiliului Local al comunei Șoldanu în Consiliul de Administraţie, respectiv în Comisia pentru evaluarea și asigurarea calității, constituite în cadrul Şcolii Gimnaziale „Constantin Teodorescu” Șoldanu, pentru anul școlar 2021 – 2022.
Analizând prevederile:
· art. 96 alin. (2) lit. b) din Legea educaţiei naţionale nr. 1/2011, cu modificările şi completările ulterioare;
· art. 1, art. 4 alin. (1) lit. b), art. 5 alin. (2) lit. a) şi art. 7 alin. (1) lit. b) din Anexa la Ordinul Ministrului educaţiei naţionale nr. 4619/2014, pentru aprobarea Metodologiei-cadru de organizare şi funcţionare a consiliului de administraţie din unităţile de învăţământ preuniversitar, cu modificările şi completările ulterioare; 
· art. 11 alin. (4) lit. e) din Ordonanţa de urgenţă a Guvernului nr. 75/2005 privind asigurarea calităţii educaţiei, aprobată prin Legea nr. 87/2006, cu modificările şi completările ulterioare;
· art. 129 alin. (1), alin. (2) lit. d), alin. (7) lit. a), art. 155 alin. (1) lit. d), alin. (5) lit. c) din Anexa nr. 1 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Faţă de elementele prezentate, în temeiul art. 139 alin. (1) şi art.196 alin.(1) lit.a) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare, constat că proiectul de hotărâre propus pentru aprobarea desemnării reprezentanţilor Consiliului Local al comunei Șoldanu în Consiliul de Administraţie, respectiv în Comisia pentru evaluarea și asigurarea calității constituite în cadrul Şcolii Gimnaziale „Constantin Teodorescu” Șoldanu, pentru anul școlar 2021 – 2022 nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate și propun Consiliului local al comunei Şoldanu adoptarea unei hotărâri privind aprobarea desemnării reprezentanților Consiliului Local al Comunei Șoldanu în Consiliul de Administrație, respectiv în Comisia pentru evaluarea și asigurarea calității constituite în cadrul Şcolii Gimnaziale „Constantin Teodorescu” Șoldanu, pentru anul școlar 2021 - 2022.

